สมชาย คุณปลื้ม

สมชาย คุณปลื้ม หรือ กำนันเป๊าะ (30 กันยายน พ.ศ. 2480 – 17 มิถุนายน พ.ศ. 2562) เป็นนักการเมือง นักธุรกิจ ชาวจังหวัดชลบุรี ผู้กว้างขวางในภาคตะวันออก และเคยเป็นอดีตนายกเทศมนตรีเมืองแสนสุขที่มีผลงานมากมายจนทำให้ชลบุรีเป็นเมืองที่มีความสำคัญทางเศรษฐกิจ

 ประวัติ 
นายสมชาย คุณปลื้ม เป็นบุตรคนที่ 2 แต่เป็นลูกชายคนแรกของนายชาญชัย และนางท้วม คุณปลื้ม'กำนันเป๊าะ' สมชาย คุณปลื้ม นักการเมืองชื่อดังชลบุรี เสียชีวิตแล้ว กรุงเทพธุรกิจ สืบค้นเมื่อ 17 มิถุนายน 2562 เกิดเมื่อวันที่ 30 กันยายน พ.ศ. 2480 บิดาเป็นผู้ใหญ่บ้านในตำบลแสนสุข อำเภอเมือง จังหวัดชลบุรี ส่วนมารดามีอาชีพขายหมูในตลาดหนองมน กระทั่งมีโรงฆ่าสัตว์ขนาดเล็กของตนเอง

เมื่อจบชั้นประถมสี่จากโรงเรียนวัดกลางดอน จึงลาออกจากโรงเรียนเป็นกระเป๋ารถเมล์สายบางแสน - ศรีราชา - ชลบุรี ก่อนจะขึ้นมาเป็นคนขับรถ ต่อมาจึงหันไปทำเรือประมง และได้พบกับชาวฝรั่งเศสผู้หนึ่งซึ่งมีธุรกิจค้าน้ำมันในกัมพูชาขณะมาเที่ยวบางแสน จึงได้สัมปทานจับปลาในน่านน้ำกัมพูชาปิดตำนานอดีตเจ้าพ่อเมืองชล ‘กำนันเป๊าะ’ เสียชีวิตแล้ว มติชนออนไลน์ สืบค้นเมื่อ 17 มิถุนายน 2562 แต่ทำเพียงไม่กี่ปีก็เลิกเพราะราคาน้ำมันแพง จึงหันไปจับธุรกิจทำบ่อลูกรังจนประสบความสำเร็จ และนำไปสู่ธุรกิจรับเหมาก่อสร้างก่อนจะขยายไปเป็นธุรกิจเหล้า โรงแรม พัฒนาที่ดิน จนสามารถขยายกิจการครอบคลุมเกือบทุกกิจการในท้องที่บางแสนและพัทยารายละเอียด 19 บริษัทเครือข่ายธุรกิจ “กำนันเป๊าะ”  จากศูนย์ข้อมูลและข่าวสืบสวนเพื่อสิทธิพลเมือง,  (สืบค้นเมื่อ 11 สิงหาคม 2554)  ทั้งยังเป็นผู้สนับสนุนบุตรชายและนักการเมืองในท้องถิ่นภาคตะวันออกหลายคน โดยในปี 2511 ได้ลงสมัครเป็นผู้ใหญ่บ้านแสนสุขตามรอยบิดา และในปี 2526 ก้าวขึ้นมาเป็นกำนัน จากนั้นในปี 2531 ก็ขึ้นเป็นนายกเทศบาลตำบลแสนสุขคนแรก หลังเมืองชลบุรียกฐานะจากสุขาภิบาลเป็นเทศบาล สมชาย คุณปลื้มยังเป็นหัวคะแนนให้กับนักการเมืองท้องถิ่น ไม่ว่าจะ บุญชู โรจนเสถียร อดีต สส ชลบุรี พรรคกิจสังคม นิคม แสนเจริญ มีศักดิ์เป็นน้องภรรยาของสมชาย คุณปลื้ม อดีต สส ชลบุรี 2 สมัย พรรคกิจสังคม สมพงษ์ อมรวิวัฒน์ อดีต สส ชลบุรี พรรคชาติประชาธิปไตย

 ชีวิตครอบครัว 
ด้านครอบครัว สมรสกับนางสติล คุณปลื้ม (สกุลเดิม แสนเจริญ) อดีตประธานคณะกรรมการพัฒนาสตรีจังหวัดชลบุรี บุตรสาวของนายฝอย-นางทองเพียร แสนเจริญ มีบุตร-ธิดา รวม 5 คน เรียงลำดับดังนี้
 สนธยา คุณปลื้ม (แป๊ะ) - อดีตนายกเมืองพัทยา, อดีตสมาชิกสภาผู้แทนราษฎรจังหวัดชลบุรี, อดีตที่ปรึกษานายกรัฐมนตรีฝ่ายการเมือง (ในรัฐบาลพลเอกประยุทธ์ จันทร์โอชา), อดีตรัฐมนตรีว่าการกระทรวงวัฒนธรรม, อดีตรัฐมนตรีช่วยว่าการกระทรวงคมนาคม, อดีตรัฐมนตรีช่วยว่าการกระทรวงอุตสาหกรรม, อดีตรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม, อดีตรัฐมนตรีว่าการกระทรวงการท่องเที่ยวและกีฬา (คนแรก) , อดีตประธานสโมสรฟุตบอลศรีราชา, และอดีตประธานสโมสรฟุตบอลพัทยา ยูไนเต็ด ปัจจุบันดำรงตำแหน่งอุปนายกราชยานยนต์สมาคมแห่งประเทศไทย ในพระบรมราชูปถัมภ์ 
 วิทยา คุณปลื้ม (ป๊อก) - นายกองค์การบริหารส่วนจังหวัดชลบุรี, ประธานสโมสรฟุตบอลชลบุรี เอฟซี
 จิราภรณ์ คุณปลื้ม (ตุ๊ก) - รองประธานกรรมการบริหาร “บางแสนโฮสเทลกรุ๊ป” 
 อิทธิพล คุณปลื้ม (ติ๊ก) - รัฐมนตรีว่าการกระทรวงวัฒนธรรม อดีตสมาชิกสภาผู้แทนราษฎรจังหวัดชลบุรี, และอดีตนายกเมืองพัทยา
 ณรงค์ชัย คุณปลื้ม (ตุ้ย) - นายกเทศมนตรีเมืองแสนสุข

 เส้นทางสายอิทธิพล 
เป็นผู้อยู่เบื้องหลังและให้การสนับสนุนนักการเมืองจากภาคตะวันออกหลายคน ถูกตัดสินจำคุก 5 ปี 4 เดือน และยึดทรัพย์ในคดีทุจริตซื้อที่ดินเขาไม้แก้วศาลแพ่งมีคำสั่งให้ยึดทรัพย์กำนันเป๊าะ 11 ล้าน จากกรุงเทพธุรกิจออนไลน์ วันที่ 31 มีนาคม 2552ศาลยืนยกฟ้อง 3 เจ้าหน้าที่ป.ป.ง.ไม่ผิดยึดทรัพย์ลูกกำนันเป๊าะ จากกรุงเทพธุรกิจออนไลน์ วันที่ 26 พฤษภาคม 2554 และจำคุก 25 ปี ในคดีจ้างวานฆ่า นายประยูร สิทธิโชติ หรือ กำนันยูรศาลอุทธรณ์ยืนคำพิพากษาจำคุก กำนันเป๊าะ-สท.เหี่ยว คนละ 25 ปี, จากหนังสือพิมพ์กรุงเทพธุรกิจ วันพุธที่ 12 ตุลาคม พ.ศ. 2548ฎีกาสั่งขังเป๊าะ 3 ปีถ้าหนีได้ 10 ปีรอดคุก, จากหนังสือพิมพ์คมชัดลึก วันพุธที่ 10 พฤษภาคม พ.ศ. 2549 แล้วหลบหนีคดี"กำนันเป๊าะ" หายไร้ร่องรอย หลังต้องโทษจำคุก 3 ปี 4 เดือน, จากหนังสือพิมพ์พัทยาเดลี่นิวส์ ประจำวันที่ 6 มิถุนายน พ.ศ. 2550 ต่อมาเมื่อวันที่ 30 มกราคม พ.ศ. 2556 นายสมชาย คุณปลื้มได้ถูกตำรวจจับที่กรุงเทพมหานครด่วน! จับแล้วกำนันเป๊าะจนมุมคารถแล่นบนมอเตอร์เวย์ จากเว็บไทยรัฐออนไลน์ สืบค้นวันที่ 30 มกราคม พ.ศ. 2556 ในวันที่ 30 มกราคม พ.ศ. 2556 เจ้าหน้าที่กองปราบได้จับกุมนายสมชาย คุณปลื้ม บนรถยนต์ส่วนตัวทะเบียน ฎฎ 9579 กทม. ขณะเดินทางบนถนนมอเตอร์เวย์ขาออก บริเวณด่านเก็บเงินลาดกระบัง จากการตรวจสอบพบว่า นายสมชาย คุณปลื้ม เดินทางเข้ามารักษาอาการป่วยที่โรงพยาบาลสมิติเวช ศรีนครินทร์ โดยใช้ชื่อปลอมเป็นนายกิม แซ่ตั้งรวบ"กำนันเป๊าะ" ย่านถนนพัฒนาการ หลังนั่งเล็กซัส-ใช้ชื่อปลอมเข้าตรวจรักษาโรคในร.พ.ชื่อดัง มติชนออนไลน์ วันที่ 30 มกราคม พ.ศ. 2556คอมมานโดบุกรวบกำนันเป๊าะคากรุง ไทยรัฐออนไลน์ วันที่ 30 มกราคม พ.ศ. 2556

ภายหลังถูกจับกุม นายสมชาย คุณปลื้ม ถูกควบคุมตัวไว้ที่กองปราบปราม และส่งไปขอหมายจำคุกที่ศาลอาญา โดยนายสมชายรับว่าเป็นบุคคลเดียวกับที่ต้องถูกจำคุกในคดีจ้างวานฆ่านายประยูร สิทธิโชติ (กำนันยูร) ซึ่งศาลฎีกาพิพากษาจำคุกเขา 25 ปี ศาลอาญาจึงออกหมายจำคุกโดยนับรวมกับโทษในคดีที่ดินเขาไม้แก้วซึ่งศาลจังหวัดชลบุรีพิพากษาให้จำคุกเขา 5 ปี 4 เดือน เป็นจำคุกทั้งสิ้น 30 ปี 4 เดือน

 ผลงานแสดงภาพยนตร์ 

 เหนือนักเลง (2523)
 มันมือเสือ (2523)

 ผลงานการสร้าง 

 จากเธอที่เขาพิงกัน (2523)
 ทองผาภูมิ (2523)

 การเสียชีวิต 
สมชาย คุณปลื้ม เสียชีวิต เมื่อวันที่ 17 มิถุนายน 2562 ณ โรงพยาบาลสมิติเวช ชลบุรี เวลา 03.00 น. ด้วยโรคมะเร็ง"กำนันเป๊าะ" เสียชีวิตแล้ว "นายกตุ้ย" โพสต์อาลัย "ผมรักพ่อ" - Thairath วันที่ 18 มิถุนายน พ.ศ. 2562 ญาติได้จัดพิธีรดน้ำศพโดยมีผู้ว่าราชการจังหวัดชลบุรีเป็นประธานในพิธีรดน้ำศพ ที่ วัดแจ้งเจริญดอน ชลบุรี ในพิธีสวดพระอภิธรรม มีบุคคลสำคัญเข้าร่วมงาน เช่น จาตุรนต์ ฉายแสง, สมศักดิ์ เทพสุทิน, วิกรม กรมดิษฐ์, มานิตย์ ภาวสุทธิ์ อดีตสมาชิกสภาผู้แทนราษฎรจังหวัดชลบุรี, ภัครธรณ์ เทียนไชย ผู้ว่าราชการจังหวัดชลบุรี, คมสัน เอกชัย อดีตผู้ว่าราชการจังหวัดชลบุรี และ พลตำรวจโทจิตติ รอดบางยาง อดีตผู้บัญชาการตำรวจภูธรภาค 2 หลังจากนั้นมีพิธีฌาปนกิจศพ ในวันที่ 26 มิถุนายน 2562 เวลา 16.00 นาฬิกานักการเมืองคนดังร่วมงานสวดกำนันเป๊าะคืนที่ 3 (คลิป) - Matichon

 อ้างอิง 

หมวดหมู่:บุคคลจากอำเภอเมืองชลบุรี
หมวดหมู่:ชาวไทยเชื้อสายจีน
หมวดหมู่:นักธุรกิจชาวไทยเชื้อสายจีน
หมวดหมู่:สกุลคุณปลื้ม
หมวดหมู่:มหาเศรษฐีชาวไทย
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:นายกเทศมนตรีเมืองแสนสุข
หมวดหมู่:อาชญากรชาวไทย
หมวดหมู่:หัวหน้าอาชญากรชาวไทย
หมวดหมู่:ฆาตกร
หมวดหมู่:นักโทษของประเทศไทย
หมวดหมู่:เสียชีวิตจากมะเร็ง